- Alina Rotaru Kottman, locul 8, în finala probei de săritură în lungime, la Campionatele Mondiale indoor
- Rotaru a reuşit cea mai bună săritură din prima încercare – 6.46 metri
Alina Rotaru Kottman a obţinut locul 8, în finala probei de săritură în lungime, la Campionatele Mondiale indoor. Rotaru a reuşit cea mai bună săritură din prima încercare – 6.46 metri, celelalte reuşite măsurând 6.33 metri, 6.43 şi 6.45.
Tot duminică, Diana Ion şi Andreea Taloş s-au clasat pe locurile 9 (13.73 metri), respectiv 10 (13.65), în finală la triplusalt.
Alina Rotaru Kottman, locul 8, în finala probei de săritură în lungime, la Campionatele Mondiale indoor
Anterior, Daniela Stanciu s-a clasat pe locul 10 în finală la săritura în înălţime, Andrea Miklos a fost pe 7 la 400 metri (51.83 secunde), iar Claudia Bobocea şi Petronela Simiuc-Burr nu au trecut de serii la 1.500 metri.
Este cea de-a 19-a ediţie a CM de sală, iar în Scoţia sunt prezenţi peste 650 de sportivi din 130 de ţări, care concurează în 26 probe (13 feminin, 13 masculin).
La ediţia CM de sală din 2022 (Belgrad), România a deplasat 11 sportivi, iar cea mai bună clasare a fost obţinută la 1.500 metri, de Claudia Bobocea – locul 9. Opt ani au trecut de când România a câştigat medalii la CM de sală, în 2016, prin Andrei Gag (argint la aruncarea greutăţii) şi ştafeta feminină 4×400 m (bronz).
Următoarea ediţie a Campionatului Mondial de sală va avea loc la Nanjing (China), în 2025.